Hotărârea Tribunalului din 28 aprilie 2021 – Sharif/Consiliul
(Cauza T-540/19)1
(„Politica externă și de securitate comună – Măsuri restrictive adoptate împotriva Siriei – Înghețarea fondurilor – Eroare de apreciere – Proporționalitate – Drept de proprietate – Drept de a exercita o activitate economică”)
Limba de procedură: franceza
Părțile
Reclamant: Ammar Sharif (Damasc, Siria) (reprezentanți: J.-P. Buyle, L. Cloquet și J. Kobeissi, avocați)
Pârât: Consiliul Uniunii Europene (reprezentanți: S. Lejeune și V. Piessevaux, agenți)
Intervenientă în susținerea pârâtului: Comisia Europeană (reprezentanți: A. Bouquet, J. Norris și J. Roberti di Sarsina, agenți)
Obiectul
Cerere întemeiată pe articolul 263 TFUE prin care se solicită anularea Deciziei (PESC) 2019/806 a Consiliului din 17 mai 2019 de modificare a Deciziei 2013/255/PESC privind măsuri restrictive împotriva Siriei (JO 2019, L 132, p. 36), a Regulamentului de punere în aplicare (UE) 2019/798 al Consiliului din 17 mai 2019 privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria (JO 2019, L 132, p. 1), a Deciziei (PESC) 2020/719 a Consiliului din 28 mai 2020 de modificare a Deciziei 2013/255/PESC privind măsuri restrictive împotriva Siriei (JO 2020, L 168, p. 66) și a Regulamentului de punere în aplicare (UE) 2020/716 al Consiliului din 28 mai 2020 privind punerea în aplicare a Regulamentului (UE) nr. 36/2012 privind măsuri restrictive având în vedere situația din Siria (JO 2020, L 168, p. 1), în măsura în care aceste acte îl privesc pe reclamant.
Dispozitivul
Respinge acțiunea.
Îl obligă pe domnul Ammar Sharif să suporte propriile cheltuieli de judecată, precum și cheltuielile de judecată efectuate de Consiliul Uniunii Europene.
Comisia Europeană suportă propriile cheltuieli de judecată.
____________
1     JO C 337, 7.10.2019.